Komission lausunto EY:n perustamissopimuksen 251 artiklan 2 kohdan c) alakohdan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta Euroopan parlamentin ja neuvoston asetukseksi kehitysyhteistyöstä Etelä-Afrikan kanssa, komission ehdotusta muuttava EY:n perustamissopimuksen 250 artiklan 2 kohdan nojalla esittämä /* KOM/2000/0396 lopull. - COD 99/0070 */





KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta EUROOPAN PARLAMENTIN JA NEUVOSTON ASETUKSEKSI kehitysyhteistyöstä Etelä-Afrikan kanssa KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 1. Johdanto Euroopan yhteisön perustamissopimuksen 251 artiklan 2 kohdan c alakohdassa edellytetään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa jäljempänä lausuntonsa kahdesta parlamentin ehdottamasta tarkistuksesta. 2. Asiakirjan taustaa a) Komissio toimitti 15. maaliskuuta 1999 Euroopan parlamentille ja neuvostolle ehdotuksensa asetukseksi [KOM (1999) 124 lopullinen - 1999/070(COD)]. b) Euroopan parlamentti hyväksyi komission ehdotuksen 5. toukokuuta 1999 ensimmäisessä käsittelyssä ja teki siihen kuusi tarkistusta. c) Euroopan yhteisön perustamissopimuksen 250 artiklan 2 kohdan mukaisesti komissio antoi 14. heinäkuuta 1999 muutetun päätösehdotuksen, johon sisältyy kolme Euroopan parlamentin ehdottamaa tarkistusta kokonaan tai osittain [KOM (1999) 335 lopullinen]. d) Neuvosto vahvisti yhteisen kantansa 28. helmikuuta 2000. e) Euroopan parlamentti antoi toisessa käsittelyssä 16. toukokuuta 2000 myönteisen päätöslauselman, johon sisältyi kaksi tarkistusta yhteiseen kantaan. 3. Komission ehdotuksen tarkoitus Ehdotettu asetus kehitysyhteistyöstä Etelä-Afrikan kanssa on tarkoitettu korvaamaan olemassa oleva asetus (N:o 2259/96), jonka voimassaolo päättyi 31. joulukuuta 1999. Ehdotettua asetusta pidetään erittäin tärkeänä välineenä komissiolle, koska siinä vahvistetaan komission viime vuosina harjoittamien kehitysyhteistyötoimien jatkumisen mahdollistava oikeudellinen kehys. Siinä määritellään tulevien toimien tavoitteet ja alat ottaen huomioon sekä Etelä-Afrikan sisäisen yhteiskunnallisen ja poliittisen kehityksen että maan ulkosuhteiden kehityksen, mihin liittyy erityisesti äskettäin allekirjoitettu Euroopan unionin kanssa tehty kauppa-, kehitys- ja yhteistyösopimus. Ehdotetussa asetuksessa vahvistetaan budjettikohdasta B7-3200 rahoitettavien kehitysyhteistyötoimien rahoituksen lähde ja taso. 4. Komission lausunto Euroopan parlamentin tarkistuksista 1.1. 4.1 Komission säilyttämät tarkistukset Tarkistus 1: Komissio hyväksyy tarkistuksen 1. Vaikka komiteamenettelyn 5 miljoonan euron kynnys on huomattavasti alhaisempi kuin komission esittämä (mieluummin komiteassa käytävät strategiaa ja ohjelmaa koskevat keskustelut kuin yksittäisiä hankkeita koskevat keskustelut), se on parannus verrattuna neuvoston yhteisessä kannassaan ehdottamaan kynnykseen. Etelä-Afrikan osalta komissio on valmis hyväksymään kompromissina 5 miljoonaa euroa, jotka Etelä-Afrikan kanssa käytyjen ohjelmakeskustelujen perusteella ovat riittävät tyydyttävän toiminnan takaamiseksi vaarantamatta asetuksen hyväksymistä. Komissio kuitenkin korostaa, että kyseistä kantaa ei voi pitää ennakkotapauksena alhaisten komiteamenettelykynnysten hyväksymiselle. Tarkistus 2: Neuvoston tekemien uusien Länsi-Balkania koskevien poliittisten sitoumusten aiheuttaman vaikean budjettitilanteen vuoksi komissio otti huomioon 3. toukokuuta 2000 uuden maaohjelman vuosien 2000-2006 rahoitusnäkymien osalta otsakkeessa 4. Kyseiseksi kaudeksi Etelä-Afrikalle suunniteltu määrä oli 850,5 miljoonaa euroa. Jos lainsäädäntöviranomainen päättää suuremmasta rahoituskehyksestä kyseisen kauden osalta, mikä edellyttäisi suurempia vuosittaisia budjettimäärärahoja, lisäys olisi otettava otsakkeen 4 muista momenteista. Komissio ei siten vastusta tarkistusta 2, koska Etelä-Afrikalle myönnettävät vuosittaiset lisämäärät katetaan vähentämällä vastaavasti määrärahoja muista otsakkeen 4 kehitysyhteistyötoimista. 5. Päätelmät Euroopan yhteisön perustamissopimuksen 250 artiklan 2 kohdan mukaisesti komissio muuttaa ehdotustaan edellä mainitulla tavalla.